CELEX: 32021R1317
Language: ro
Date: 2021-08-09 00:00:00
Title: Regulamentul (UE) 2021/1317 al Comisiei din 9 august 2021 de modificare a Regulamentului (CE) nr. 1881/2006 în ceea ce privește nivelurile maxime de plumb din anumite produse alimentare (Text cu relevanță pentru SEE)

10.8.2021   
               
               
                  RO
               
               
                  Jurnalul Oficial al Uniunii Europene
               
               
                  L 286/1
               
            
         REGULAMENTUL (UE) 2021/1317 AL COMISIEI
         din 9 august 2021
         de modificare a Regulamentului (CE) nr. 1881/2006 în ceea ce privește nivelurile maxime de plumb din anumite produse alimentare
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CEE) nr. 315/93 al Consiliului din 8 februarie 1993 de stabilire a procedurilor comunitare privind contaminanții din alimente (1), în special articolul 2 alineatul (3),
         întrucât:
         
                     (1)
                  
                  
                     Regulamentul (CE) nr. 1881/2006 al Comisiei (2) stabilește nivelurile maxime pentru plumb (Pb) dintr-o serie de produse alimentare.
                  
               
                     (2)
                  
                  
                     La 18 martie 2010, Autoritatea Europeană pentru Siguranța Alimentară (denumită în continuare „autoritatea”) a adoptat un aviz privind plumbul din alimente (3). Autoritatea a constatat că plumbul poate cauza neurotoxicitate asupra dezvoltării la copiii mici și probleme cardiovasculare și nefrotoxicitate la adulți. Evaluarea riscurilor pentru plumb s-a bazat pe aceste efecte adverse potențial critice. Autoritatea a concluzionat că nu există elemente care să indice un prag pentru o serie de efecte critice, inclusiv neurotoxicitatea asupra dezvoltării și nefrotoxicitatea la adulți. Prin urmare, nu a fost adecvat să se calculeze o doză săptămânală tolerabilă. Autoritatea și-a exprimat îngrijorarea cu privire la faptul că nivelurile actuale de expunere alimentară la plumb ar putea afecta dezvoltarea neurologică a fetușilor, a sugarilor și a copiilor.
                  
               
                     (3)
                  
                  
                     Concluziile autorității au fost confirmate de concluziile raportului din 2010 al Comitetului mixt FAO/OMS de experți pentru aditivi alimentari și contaminanți (FAO/OMS) (4).
                  
               
                     (4)
                  
                  
                     Luând în considerare cele mai recente date privind prezența plumbului, Comisia Codex Alimentarius a redus, în cadrul celei de a 41-a sesiuni („CAC41”), nivelul maxim Codex pentru plumb în sare (excluzând sarea din mlaștini) de la 2 mg/kg la 1 mg/kg.
                  
               
                     (5)
                  
                  
                     Luând în considerare cele mai recente date privind prezența plumbului, Comisia Codex Alimentarius, în cadrul celei de a 42-a sesiuni („CAC42”), a redus nivelurile maxime Codex de 0,5 mg/kg pentru organele comestibile la 0,2 mg/kg pentru organele comestibile de bovine, la 0,15 mg/kg pentru organele comestibile de porcine și la 0,1 mg/kg pentru organele comestibile de păsări de curte. De asemenea, aceasta a redus nivelurile maxime pentru „vinul obținut din struguri” de la 0,2 mg/kg la 0,1 mg/kg și a stabilit un nivel maxim pentru „vinuri obținute din struguri” fortificate/licoroase la 0,15 mg/kg. Ambele niveluri maxime se aplică vinurilor obținute din struguri recoltați după data la care CAC42 a adoptat nivelurile maxime.
                  
               
                     (6)
                  
                  
                     Având în vedere aceste evoluții și cele mai recente date privind prezența plumbului, expunerea alimentară la plumb în alimente trebuie să fie redusă în cadrul Uniunii prin reducerea nivelurilor maxime existente sau prin stabilirea unor niveluri maxime suplimentare pentru produsele alimentare în cazul cărora nivelurile mai scăzute de plumb pot fi atinse în mod rezonabil, și anume organele comestibile, anumite alimente pentru sugari și copii de vârstă mică, sarea și ciupercile sălbatice. Din aceleași motive, nivelurile maxime de plumb din vinuri trebuie reduse și trebuie stabilit un nivel maxim pentru vinul licoros în ceea ce privește produsele obținute din recolte viitoare. În cele din urmă, din aceleași motive, dar și pentru a contribui la combaterea practicilor frauduloase, cum ar fi adăugarea cromatului de plumb în curcumă, trebuie stabilite niveluri maxime pentru condimente.
                  
               
                     (7)
                  
                  
                     Prin urmare, Regulamentul (CE) nr. 1881/2006 trebuie modificat în consecință.
                  
               
                     (8)
                  
                  
                     Având în vedere că plumbul este un cancerigen genotoxic indirect slab și, prin urmare, prezența sa reprezintă un risc mai mare pentru sănătatea publică, produsele care nu respectă noile niveluri maxime pentru plumb și care sunt introduse pe piață înainte de intrarea în vigoare a prezentului regulament trebuie să fie autorizate să rămână pe piață doar pentru o perioadă scurtă de timp.
                  
               
                     (9)
                  
                  
                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,
                  
               ADOPTĂ PREZENTUL REGULAMENT:
         
            Articolul 1
            Anexa la Regulamentul (CE) nr. 1881/2006 se modifică în conformitate cu anexa la prezentul regulament.
         
         
            Articolul 2
            Produsele alimentare enumerate în anexă care au fost introduse pe piață în mod legal înainte de intrarea în vigoare a prezentului regulament pot rămâne pe piață până la 28 februarie 2022.
         
         
            Articolul 3
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 9 august 2021.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 37, 13.2.1993, p. 1.
         
            (2)  Regulamentul (CE) nr. 1881/2006 al Comisiei din 19 decembrie 2006 de stabilire a nivelurilor maxime pentru anumiți contaminanți din produsele alimentare (JO L 364, 20.12.2006, p. 5).
         
            (3)  EFSA CONTAM Panel (Grupul EFSA pentru contaminanții din lanțul alimentar), 2010. Scientific Opinion on Lead in Food (Aviz științific privind plumbul din produsele alimentare). EFSA Journal 2010;8(4):1570, https://efsa.onlinelibrary.wiley.com/doi/epdf/10.2903/j.efsa.2010.1570
         
            (4)  Evaluation of Certain Food Additives and Contaminants (Evaluarea anumitor aditivi alimentari și contaminanți). Al 73-lea raport al Comitetului mixt FAO/OMS de experți pentru aditivi alimentari. WHO Technical Report Series (Seria de rapoarte tehnice a OMS), 960.
      
      
         
            ANEXĂ
            La punctul 3 „Metale” din anexa la Regulamentul (CE) nr. 1881/2006, subsecțiunea 3.1 „Plumb” se înlocuiește cu următorul text:
            
               
                           „Produse alimentare (1)
                           
                        
                        
                           Niveluri maxime
                           (mg/kg greutate umedă)
                        
                     
                           3.1
                        
                        
                           
                              Plumb
                           
                        
                        
                            
                        
                     
                           3.1.1
                        
                        
                           Lapte crud (
                              6), lapte tratat termic și lapte destinat fabricării produselor pe bază de lapte
                        
                        
                           0,020 
                        
                     
                           3.1.2
                        
                        
                           Preparate pentru sugari, formule de continuare și formule pentru copii de vârstă mică (57)
                           
                        
                        
                            
                        
                     
                           comercializate sub formă de praf (
                              3)
                              (
                              29)
                           
                        
                        
                           0,020 
                        
                     
                           comercializate sub formă lichidă (3)
                              (
                              29)
                           
                        
                        
                           0,010 
                        
                     
                           3.1.3
                        
                        
                           Alimente preparate pe bază de cereale și alimente pentru copii destinate sugarilor și copiilor de vârstă mică (3)
                              (29), altele decât cele de la punctul 3.1.5.
                        
                        
                           0,020 
                        
                     
                           3.1.4
                        
                        
                           Alimente destinate unor scopuri medicale speciale, destinate sugarilor și copiilor de vârstă mică
                        
                        
                            
                        
                     
                           comercializate sub formă de praf (3)
                              (
                              29)
                           
                        
                        
                           0,020 
                        
                     
                           comercializate sub formă lichidă (3)
                              (
                              29)
                           
                        
                        
                           0,010 
                        
                     
                           3.1.5
                        
                        
                           Băuturi destinate sugarilor și copiilor de vârstă mică, etichetate și vândute ca atare, altele decât cele menționate la punctele 3.1.2 și 3.1.4
                        
                        
                            
                        
                     
                           comercializate sub formă lichidă sau care urmează să fie reconstituite conform instrucțiunilor producătorului, inclusiv sucurile de fructe (
                              4
                              )
                           
                        
                        
                           0,020 
                        
                     
                           care sunt preparate prin infuzare sau decocție (29)
                           
                        
                        
                           0,50 
                        
                     
                           3.1.6
                        
                        
                           Carne de bovine, ovine, porcine și păsări de curte (cu excepția organelor) (
                              6
                              )
                           
                        
                        
                           0,10 
                        
                     
                           3.1.7
                        
                        
                           Organe (6)
                           
                        
                        
                            
                        
                     
                           de bovine și ovine
                        
                        
                           0,20 
                        
                     
                           de porcine
                        
                        
                           0,15 
                        
                     
                           de păsări de curte
                        
                        
                           0,10 
                        
                     
                           3.1.8
                        
                        
                           Mușchi de pește (
                              24
                              )
                              (
                              25
                              )
                           
                        
                        
                           0,30 
                        
                     
                           3.1.9
                        
                        
                           Cefalopode (
                              52
                              )
                           
                        
                        
                           0,30 
                        
                     
                           3.1.10
                        
                        
                           Crustacee (
                              26
                              )
                              (
                              44
                              )
                           
                        
                        
                           0,50 
                        
                     
                           3.1.11
                        
                        
                           Moluște bivalve (
                              26
                              )
                           
                        
                        
                           1,50 
                        
                     
                           3.1.12
                        
                        
                           Cereale și proteaginoase
                        
                        
                           0,20 
                        
                     
                           3.1.13
                        
                        
                           Legume rădăcinoase și cu tuberculi (exceptând barba-caprei, ghimbirul proaspăt și curcuma proaspătă), legume bulboase, varză cu inflorescență, varză cu căpățână, gulii, leguminoase și legume cu tulpină (
                              27
                              )
                              (
                              53
                              )
                           
                        
                        
                           0,10 
                        
                     
                           3.1.14
                        
                        
                           Varză pentru frunze, barba-caprei, următoarele ciuperci: Agaricus bisporus (ciuperca de gunoi/șampinionul), Pleurotus ostreatus (buretele negru de fag), Lentinula edodes (ciupercile Shiitake) și legumele cu frunze (exceptând plantele aromatice) (
                              27
                              )
                           
                        
                        
                           0,30 
                        
                     
                           3.1.15
                        
                        
                           Ciuperci sălbatice, curcuma proaspătă și ghimbir proaspăt
                        
                        
                           0,80 
                        
                     
                           3.1.16
                        
                        
                           Legume fructoase
                        
                        
                            
                        
                     
                           porumb dulce (
                              27
                              )
                           
                        
                        
                           0,10 
                        
                     
                           altele decât porumbul dulce (
                              27
                              )
                           
                        
                        
                           0,05 
                        
                     
                           3.1.17
                        
                        
                           Fructe, exceptând merișoarele, coacăzele, boabele de soc și fructele arborelui de căpșuni (27)
                        
                        
                           0,10 
                        
                     
                           3.1.18
                        
                        
                           Merișoare, coacăze, boabe de soc și fructele arborelui de căpșuni (
                              27
                              )
                           
                        
                        
                           0,20 
                        
                     
                           3.1.19
                        
                        
                           Grăsimi și uleiuri, inclusiv grăsimi din lapte
                        
                        
                           0,10 
                        
                     
                           3.1.20
                        
                        
                           Sucuri de fructe, sucuri de fructe concentrate reconstituite și nectaruri de fructe
                        
                        
                            
                        
                     
                           exclusiv din bace și alte fructe mici (
                              14
                              )
                           
                        
                        
                           0,05 
                        
                     
                           din alte fructe decât bacele și alte fructe mici (
                              14
                              )
                           
                        
                        
                           0,03 
                        
                     
                           3.1.21
                        
                        
                           Vinuri (inclusiv vinurile spumante, cu excepția vinului licoros), cidru de mere, cidru de pere și vinuri din fructe (
                              11
                              )
                           
                        
                        
                            
                        
                     
                           produse obținute din recolta de fructe a anilor 2001-2015
                        
                        
                           0,20 
                        
                     
                           produse obținute din recolta de fructe a anilor 2016-2021
                        
                        
                           0,15 
                        
                     
                           produse obținute din recolta de fructe a anilor începând cu 2022
                        
                        
                           0,10 
                        
                     
                           3.1.22
                        
                        
                           Vinuri aromatizate, băuturi aromatizate pe bază de vin și cocktailuri aromatizate pe bază de produse vitivinicole (
                              13
                              )
                           
                        
                        
                            
                        
                     
                           produse obținute din recolta de fructe a anilor 2001-2015
                        
                        
                           0,20 
                        
                     
                           produse obținute din recolta de fructe a anilor 2016-2021
                        
                        
                           0,15 
                        
                     
                           produse obținute din recolta de fructe a anilor începând cu 2022
                        
                        
                           0,10 
                        
                     
                           3.1.23
                        
                        
                           Vin licoros obținut din struguri  (*1)
                           
                        
                        
                            
                        
                     
                           produse obținute din recolta de fructe a anilor începând cu 2022
                        
                        
                           0,15 
                        
                     
                           3.1.24
                        
                        
                           Suplimente alimentare (
                              39
                              )
                           
                        
                        
                           3,0 
                        
                     
                           3.1.25
                        
                        
                           Miere
                        
                        
                           0,10 
                        
                     
                           3.1.26
                        
                        
                           Mirodenii uscate (29)
                           
                        
                        
                            
                        
                     
                           Condimente din fructe
                        
                        
                           0,60 
                        
                     
                           Condimente din rădăcini sau rizomi
                        
                        
                           1,50 
                        
                     
                           Condimente din scoarță
                        
                        
                           2,0 
                        
                     
                           Condimente din muguri și condimente din pistiluri de flori
                        
                        
                           1,0 
                        
                     
                           Condimente din semințe
                        
                        
                           0,90 
                        
                     
                           3.1.27
                        
                        
                           Sare, cu excepția următoarelor săruri nerafinate: «fleur de sel» și «sare gri» care sunt recoltate manual din mlaștini sărate cu fund de argilă
                        
                        
                           1,0 
                        
                     
                           Sărurile nerafinate următoare: «fleur de sel» și «sare gri» care sunt recoltate manual din mlaștini sărate cu fund de argilă
                        
                        
                           2,0 
                        
                     
            
               (*1)  Astfel cum sunt definite în partea II din anexa VII la Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (JO L 347, 20.12.2013, p. 671).”